

 REPUBLIKA HRVATSKA

 KRAPINSKO – ZAGORSKA ŽUPANIJA

Ž U P A N

KLASA: 900-06/20-01/01

URBROJ: 2140/01-02-20-3

Krapina, 27.01.2020.

**JAVNI POZIV**
**za dodjelu sredstava putem pokroviteljstva, financiranja manifestacija i drugih događanja od značaja za Krapinsko-zagorsku županiju u 2020. godini**

**I.**

Manifestacije i druga događanja u smislu ovog Poziva su aktivnosti koje provode i organiziraju udruge i druge neprofitne organizacije– jedinice lokalne samouprave,druge pravne osobe i dr. (dalje u tekstu: Prijavitelji), a podrazumijevaju kulturne, sportske, odgojno-obrazovne, humanitarne, vjerske, zdravstvene, socijalne, ekološke, gospodarske i druge manifestacije i događanja koja su državnog i međunarodnog značaja.

**II.**

Prijave se mogu poslati za manifestacije/događanja koja će se provoditi tijekom 2020. godine, zaključno sa 15. prosincem 2020. godine pod uvjetom da iste prijave nisu slane na druge natječaje i javne pozive koje je raspisala Krapinsko-zagorska županija.

**III.**

 Kriteriji za odabir odnosno dodjelu sredstava za manifestacije/događanja su slijedeći:

* usmjerenost manifestacije/događanja na neposrednu društvenu korist, povećanje turističke potrošnje i unapređenje sadržaja turističkog proizvoda te povećanje dolazaka turista a koje su od međunarodnog ili državnog značaja, - do 30 bodova
* pripremljenost predloženog događaja/manifestacije- do 10 bodova
* jasno definiran i realno dostižan cilj manifestacije/događanja, - do 10 bodova
* stupanj suradnje i partnerstva s lokalnim JLS-ima i drugim tijelima društva tijekom provedbe manifestacije/događaja, - do 10 bodova
* usklađenost planiranih aktivnosti s predviđenim troškovima uz ponude izvršitelja usluga ili nabave robe – do 20 bodova
* manifestaciju/događanja financijski podupire grad ili općina na čijem području je prjavitelj registriran ili gdje se manifestacija provodi, – do 30 bodova

**IV.**

Ukupna vrijednost ovog Javnog poziva iznosi 125.000,00 kuna.

Raspon sredstava namijenjen financiranju pojedine manifestacije/događanja je od 2.000,00 kuna do najviše 20.000,00 kuna.

**V.**

Prijavu na Javni poziv mogu podnijeti udruge, uz uvjet da:

* su upisani u Registar udruga i u Registar neprofitnih organizacija i transparentno vodi financijsko poslovanje u skladu s propisima o računovodstvu neprofitnih organizacija
* su se svojim statutom opredijelili za obavljanje djelatnosti i aktivnosti koje su predmet financiranja i kojima promiču uvjerenja i ciljeve koji nisu u suprotnosti s Ustavom i zakonom,
* su uredno ispunili obveze iz svih prethodno sklopljenih ugovora o financiranju iz Proračuna Krapinsko-zagorske županije te svim drugim davateljima financijskih sredstava iz javnih izvora što se dokazuje odgovarajućom izjavom potpisanom od osobe ovlaštene za zastupanje Korisnika (Izjava prijavitelja - Obrazac A2) i potvrdom izdanom od strane Ministarstva financija – Porezne uprave koja se dostavlja neposredno prije potpisivanja ugovora o dodjeli financijskih sredstava,
* uredno ispunjavaju obveze plaćanja doprinosa za mirovinsko i zdravstveno osiguranje i plaćanje poreza te drugih davanja prema državnom proračunu, proračunima jedinica lokalne samouprave i Proračunu (što se dokazuje Izjavom prijavitelja - Obrazac A2 i potvrdom izdanom od strane Ministarstva financija – Porezne uprave koja se dostavlja neposredno prije potpisivanja ugovora o dodjeli financijskih sredstava),
* se protiv osobe ovlaštene za zastupanje Korisnika ne vodi kazneni postupak i nije pravomoćno osuđen za prekršaj ili kazneno djelo iz članka 48. st. 2. Uredbe (što se dokazuje uvjerenjem/potvrdom nadležnog suda da se ne vodi postupak protiv osobe ovlaštene za zastupanje Korisnika koja je potpisala prijavu manifestacija/događanja i koja je ovlaštena potpisati ugovor o financiranju),
* imaju općim aktom uspostavljen model dobrog financijskog upravljanja i kontrole te način sprječavanja sukoba interesa pri raspolaganju javnim sredstvima (što se dokazuje izjavom osobe ovlaštene za zastupanje Korisnika ),
* imaju prikladan način javnog objavljivanja programskog i financijskog izvješća o radu za proteklu godinu (što se dokazuje izjavom osobe ovlaštene za zastupanje Korisnika),
* imaju zadovoljavajuće organizacijske kapacitete i ljudske resurse za provedbu manifestacije i događanja (što se dokazuje izjavom osobe ovlaštene za zastupanje Korisnika).
* udruga je upisana u Registar udruga i djeluje najmanje šest mjeseci u području u kojem prijavljuje projekt, zaključno s danom objave  Javnog poziva.

Prijavu na Javni poziv mogu podnijeti i drugi prijavitelji, uz uvjet da:

* su upisani u odgovarajući registar,
* su uredno ispunili obveze iz svih prethodno sklopljenih ugovora o financiranju iz Proračuna Krapinsko-zagorske županije te svim drugim davateljima financijskih sredstava iz javnih izvora što se dokazuje odgovarajućom izjavom potpisanom od osobe ovlaštene za zastupanje Korisnika (Izjava prijavitelja - Obrazac A3)
* uredno ispunjavaju obveze plaćanja doprinosa za mirovinsko i zdravstveno osiguranje i plaćanje poreza te drugih davanja prema državnom proračunu, proračunima jedinica lokalne samouprave i Proračunu (što se dokazuje potvrdom izdanom od strane Ministarstva financija – Porezne uprave koja se dostavlja neposredno prije potpisivanja ugovora o dodjeli financijskih sredstava).

**VI.**

Prijave se dostavljaju isključivo na propisanim obrascima u ispisu i u elektronskom obliku na prijenosnoj memoriji (CD,DVD, USB) u PDF formatu, koji su zajedno s Uputama za prijavitelje i ostalom dokumentacijom javnog poziva, dostupni na mrežnoj stranici Krapinsko-zagorske županije: [www.kzz.hr](http://www.kzz.hr).

Pisane prijave se mogu dostaviti putem pošte, kurirske službe ili osobnom predajom u Pisarnici Krapinsko-zagorske županije, te se uz pisanu prijavu obavezno dostavlja i skenirani original prijave na mediju za pohranu podataka.

Prijave se dostavljaju ili predaju u zatvorenoj omotnici na adresu:

**Krapinsko-zagorska županija**

**Ured župana**

**Krapina**

**Magistratska ulica 1, soba 2.**

Na omotnici je potrebno naznačiti:

**„Prijava na Javni poziv za dodjelu sredstava putem pokroviteljstva, financiranja manifestacija i drugih događanja od značaja za Krapinsko-zagorsku županiju u 2020. godini – NE OTVARATI“ .**

 **VII.**

Prijave pristigle nakon iskorištenja osiguranih sredstava, bit će vraćene neotvorene.

Iznimno, prijave prijavitelja čije se adrese ne vide na omotnici, moći će iste, neotvorene, preuzeti u Uredu župana.

**VIII.**

Javni poziv je otvoren do iskorištenja sredstava osiguranih u Proračunu Županije.

**IX.**

Odluke o dodjeli sredstava za pokroviteljstva, financiranje manifestacija i drugih događanja donosi Župan na prijedlog Povjerenstva za provjeru ispunjavanja propisanih uvjeta i ocjenjivanje prijava na Javni poziv.

Odluke o dodjeli sredstava objavljuju se na internetskoj stranici Županije.

**X.**

Postupak zaprimanja, otvaranja, ocjenjivanja, mjerila i uvjeti za financiranje i druga pitanja vezana uz ovaj Javni poziv detaljno su opisani u Uputama za prijavitelje na Javni poziv, koje su sastavni dio ovog Javnog poziva.

Dodatne informacije mogu se dobiti telefonom na broj: 049/329-221 odnosno upitom na adresu elektroničke pošte: pokroviteljstva@kzz.hr.

 **ŽUPAN**

 **Željko Kolar**